Αυτοκίνητα (ταινία)

Αυτοκίνητα (αγγλικά: Cars) ονομάζεται αμερικανική ταινία κινουμένων σχεδίων παραγωγής 2006, που δημιουργήθηκε εξ ολοκλήρου με τη χρήση ηλεκτρονικών υπολογιστών από την Pixar. Την ταινία ανέλαβε να χρηματοδοτήσει η Walt Disney Pictures, όπως και τις έξι προηγούμενες ταινίες της Pixar και αποτελεί την τελευταία ταινία της Pixar πριν αγοραστεί από τη Disney. Την ταινία σκηνοθέτησε ο Τζον Λάσιτερ και τις φωνές τους δανείζουν οι Όουεν Γουίλσον, Larry the Cable Guy, Πολ Νιούμαν, Μπόνι Χαντ, Τόνι Σαλούμπ, Τζον Ρατζενμπέργκερ, Τζορτζ Κάρλιν, Τζένιφερ Λούις, Τσιτς Μάριν, Ρίτσαρντ Πίτι και Μάικλ Κίτον.

Η ταινία κυκλοφόρησε στους κινηματογράφους στις 9 Ιουνίου 2006 στις ΗΠΑ. Και στις 14 Σεπτεμβρίου 2006 στην Ελλάδα. Έλαβε κυρίως καλές κριτικές, απέσπασε δύο υποψηφιότητες για Όσκαρ και κέρδισε τη Χρυσή Σφαίρα καλύτερης ταινίας κινουμένων σχεδίων.

Υπόθεση 
Ο Κεραυνός Μακουίν, ανερχόμενο αγωνιστικό αυτοκίνητο αποφασισμένο να πετύχει, θα ανακαλύψει τελικά ότι η ζωή είναι το ταξίδι και όχι ο προορισμός. Καθώς διασχίζει τη χώρα για να πάει στον μεγάλο αυτοκινητιστικό αγώνα για το Κύπελλο Πίστον στην Καλιφόρνια, ο Μακουίν καταλήγει κατά λάθος στην ήσυχη, μικρή και ξεχασμένη πόλη "Τα Μπουζί της Ωραίας Ελένης" ή αλλιώς "Route 66". Εκεί θα γνωρίσει τους ασυνήθιστους χαρακτήρες της: τον Δρ. Χάτσον, ο οποίος είναι δήμαρχος της περιοχής, και πρώην αγωνιστικό αυτοκίνητο αφού έχει στην κατοχή του 3 Κύπελλα Piston, τη Σάλι Καρέρα που είναι ιδιοκτήτρια ενός και μοναδικού πανδοχείου και τον Μπάρμπα, ένα σκουριασμένο γερανό, οι οποίοι θα τον βοηθήσουν να καταλάβει ότι υπάρχουν πιο σημαντικά πράγματα στη ζωή από τα τρόπαια, τη δόξα και τη χορηγία.

Ηθοποιοί και Χαρακτήρες

Πρωτότυπη έκδοση 
 Όουεν Γουίλσον (Σάκης Ρουβάς στην μεταγλώττιση) στο ρόλο του Κεραυνού Μακουίν
 Larry the Cable Guy (Παύλος Κοντογιαννίδης στη μεταγλώττιση) στο ρόλο του Μπάρμπα
 Μπόνι Χάντ (Βίκυ Καγιά στη μεταγλώττιση) στο ρόλο της  Σάλυ Καρέρα
 Πωλ Νιούμαν (Γιάννης Βόγλης στη μεταγλώττιση) στο ρόλο του Δρ. Χάτσον
 Τσιτς Μάριν (Γιάννης Ματαράγκας στη μεταγλώττιση) στο ρόλο του Ραμόν 
 Τόνι Σαλούμπ (Δημήτρης Μενούνος στη μεταγλώττιση) στο ρόλο του Λουίτζι 
 Γκουίντο Κουαρόνι (Ντανίλο Ντε Τζιρολάμο στη μεταγλώττιση) στο ρόλο του Γουίντο 
 Τζένιφερ Λούις (Βίνα Παπαδοπούλου στη μεταγλώττιση) στο ρόλο της Φλο
 Μάικλ Γουάλις (Παύλος Χαϊκάλης στη μεταγλώττιση) στο ρόλο του Σερίφη
 Ρίτσαρντ Πίτι (Χάρης Γρηγορόπουλος στη μεταγλώττιση) στο ρόλο του Στριπ "Ο Άρχοντας" Γουέδερς
 Μάικλ Κίτον (Γιώργος Πετροχείλος στη μεταγλώττιση) στο ρόλο του Τσικ Χικς
 Κάθριν Χέλμοντ (Σοφία Χάνου στη μεταγλώττιση) στο ρόλο της Λίζι
 Τζον Ρατζενμπέργκερ (Τάσος Κωστής στη μεταγλώττιση) στο ρόλο του Μακ
 Darrell Cartrip (Ακινδυνος Γκικας στη μεταγλώττιση) στο ρόλο του Ντάριλ Καλοτάξιδος

Παραγωγή 
Το πρωτότυπο σενάριο και κάποια από τα αρχικά σχέδια και χαρακτήρες άρχισε παραγωγή το 1998 και οι παραγωγοί συμφωνησαν ότι το Αυτοκίνητα θα ήταν η επόμενη ταινία που θα υλοποιηθεί μετά την ταινία Ζουζούνια (A Bug's Life) και θα κυκλοφορούσε στις αρχές του 1999, συγκεκριμένα τον Ιούνιο. Ωστόσο, η ταινία δεν προχώρησε στην παραγωγή και αντί αυτής υλοποιήθηκε το Toy Story 2. Αργότερα, το πρότζεκτ Αυτοκίνητα επέστρεψε με μεγάλες σεναριακές αλλαγές.

Το 2001, ο αρχικός τίτλος της ταινίας ήταν Route 66, αλλά το 2002 ο τίτλος άλλαξε ώστε να αποφευχθεί ο πιθανός συσχετισμός της ταινίας με την ομότιτλη τηλεοπτική σειρά του 1960.

Box office 
Ο προϋπολογισμός της ταινίας ήταν 120.000.000 δολάρια. Έκανε άνοιγμα στην 1η θέση με 60,1 εκατομμύρια δολάρια, ενώ συνολικά απέφερε 244 εκατομμύρια δολάρια στο αμερικανικό box office. Τα έσοδα της ταινίας παγκοσμίως έφτασαν τα 461,9 εκατομμύρια δολάρια.

Βραβεία & Υποψηφιότητες

Παραπομπές

Εξωτερικοί σύνδεσμοι 
 Επίσημη ιστοσελίδα στη Disney
 Επίσημη ιστοσελίδα στην  Pixar
 Αυτοκίνητα στο IMDb

Αμερικανικές ταινίες
Ταινίες του 2006
Αμερικανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Ταινίες παραγωγής Pixar
Ταινίες παραγωγής Walt Disney Pictures
Αμερικανικές buddy ταινίες
Ταινίες σε σκηνοθεσία Τζον Λάσιτερ